|  |
| --- |
| **Inspectoratul pentru Situații de Urgență****„PETRODAVA”al Județului Neamț**Contact: 0742025144, 0233/216.815, fax: 0233/211.666Email:relatii.publice@ijsunt.ro |

**COMUNICAT DE PRESĂ**

**– *STOP INCENDIILOR DE VEGETAŢIE USCATĂ* –**

Arderea vegetației uscate se propagă foarte rapid și, scăpată de sub control, poate genera incendii la gospodăriile din vecinătate producându-se astfel pagube materiale considerabile și chiar pierderi de vieți omenești.

**În perioada 01-23.03.2022**, în zona de competenţă a Inspectoratului pentru Situaţii de Urgenţă „Petrodava” al judeţului Neamţ s-au produs **67**incendii de vegetație uscată care au necesitat intervenţia serviciilor profesioniste, voluntare şi private pentru situaţii de urgenţă (în medie 2,91 pe zi).

În zona de competenţă a Inspectoratului pentru Situaţii de urgenţă „Petrodava” al judeţului Neamţ s-au produs **67** incendii de vegetație uscată, din care 64 s-au produs pe teritoriul judeţului nostru, iar 3 incendii de vegetație uscată s-au produs în cele 2 judeţe (Bacău şi Iaşi) în care unitatea noastră intervine pe baza unor planuri comune de intervenţie.

Din cele 64 de incendii produse pe teritoriul judeţului nostru, 13 s-au produs în **mediul urban** (20,31% din totalul incendiilor) şi 51 în **mediul rural** (79,69% din totalul incendiilor). În continuare, incidenţa producerii incendiilor este mai mare în ***mediul rural***, iar principalele cauze a izbucnirii acestora o reprezintă ***focul deschis în spații deschise.***

Ca urmarea a producerii incendiilor de vegetație uscată, în perioada 01-23.03.2022 a fost afectată o suprafață de aproximativ **188,54 ha**.

Din acest motiv, **POMPIERII NEMȚENI FAC DIN NOU APEL LA CETĂŢENI SĂ NU MAI DEA FOC LA RESTURILE VEGETALE, MIRIȘTI ȘI VEGETAȚIA USCATĂ.**

**0**

 **2**

111111

Incendiile de vegetație uscată pot provoca pierderi de vieți omenești și importante pagube materiale:

* 09.04.2020 - un bărbat de 62 de ani a murit într-un incendiu de vegetație uscată în comuna Tarcău;
* 23.08.2020 - un bărbat de 53 de ani din comuna Broșteni a rămas fără locuință din cauza arderii resturilor vegetale din gospodărie;
* 25.11.2021 - un bărbat de 90 de ani din municipiul Piatra Neamț a suferit arsuri pe 60% din suprafața corpului după ce a dat foc la resturile vegetale din apropierea blocului în care locuia;
* 14.03.2022 - stația de epurare a apei din comuna Tămășeni a fost distrusă din cauza unui incendiu de vegetație uscată
* 15.03.2022 - o familie din comuna Drăgănești a rămas fără locuință din cauza unui incendiu de vegetație uscată;
* 23.03.2022 - în comuna Bicaz Chei un bărbat de 77 de ani a suferit arsuri după ce a dat foc la resturile vegetale din gospodărie, iar incendiul s-a propagat la o pădure de pini.

Totodată, amintim că se sancționează cu amendă de la 1.000 lei la 2.500 lei următoarele:

* arderea resturilor vegetale, gunoaielor, deşeurilor şi a altor materiale combustibile, fără obţinerea permisului de lucru cu foc şi fără luarea măsurilor pentru împiedicarea propagării focului la vecinătăţi;
* amenajarea locurilor pentru utilizarea focului deschis în condiţii şi la distanţe care favorizează propagarea focului la construcţii, depozite, culturi agricole, păduri, plantaţii şi alte vecinătăţi.

**CETĂŢENI! RESPECTÂND MĂSURILE DE PREVENIRE A INCENDIILOR, VĂ PROTEJAŢI VIAŢA ŞI BUNURILE MATERIALE.**

Nu uitaţi, orice situaţie de urgenţă trebuie să fie anunţată, în cel mai scurt timp, la numărul unic 112!

Compartimentul Informare şi Relaţii Publice